**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS**

**TÁRSULÁS ELNÖKE**

**8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa**

**2019. február 13-i ülésére**

**2. napirend**

**Tárgy: Társulás 2019. évi belső ellenőrzési tervének megtárgyalása, belső ellenőrzési díj meghatározása.**

**Tisztelt Társulási Tanács!**

A Pápakörnyéki Önkormányzatok Feladatellátó Társulása látja el az abban részt vevő önkormányzatok vonatkozásában a belső ellenőrzési feladatokat a Társulási Megállapodás alapján, a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Kormány rendelet) szabályai szerint.

A belső ellenőrzésben érintett önkormányzatok vonatkozásában a Kormány rendelet 32. § (3) bekezdése alapján a belső ellenőrzési vezető november 30-ig megküldi a tárgyévre vonatkozó belső ellenőrzési tervet a társulás elnöke részére.

Társulás belső ellenőrzési feladatait szerződés alapján aBocskay és TársaBetéti Társaság látja el.

A belső ellenőrzési vezető Kiss Mária az általa készített ellenőrzési tervet megküldte részemre, melyet a 2019. évi az ellenőrzésben érintett valamennyi önkormányzatnak jóváhagyásra kiküldésre került.

A Társulási Tanács a Társulás belső ellenőrzési tervét a fenti eljárási rend alapján hagyja jóvá.

Tekintettel arra, hogy a jogszabályi előírások alapján valamennyi önkormányzatot, illetve az általuk létrehozott társulást, nemzetiségi önkormányzatot teljes körűen kell ellenőrizni, ezért az ellenőrzést végző a megbízási díj emelését kezdeményezte. Az előzetes egyeztetések alapján 2019. és 2020. évekre ennek összege 3.500.000 Ft/ év megbízási díj lenne. Ennek megfelelően két évre kötne megállapodást a Társulás a belső ellenőrzési feladatok ellátására. A szerződés meghatározná azt is, hogy a feladatellátás keretében a belső ellenőrzési vezető gondoskodik 2019. évben a belső ellenőrzési terv felülvizsgálatáról.

Kérem a Tisztelt Társulás Tanácsot, hogy a Társulás 2019. évi belső ellenőrzési tervét az előterjesztés 1. melléklete, a megbízási díj két évre vonatkozó összegét pedig a határozati javaslat szerint hagyja jóvá.

**Pápakörnyéki Önkormányzatok Feladatellátó Társulás**

**Társulási Tanács**

**../2019. (II. 13.) határozata**

1. A Pápakörnyéki Önkormányzatok Feladatellátó Társulás Társulási Tanácsa a Társulás 2019. évi belső ellenőrzési tervét az előterjesztés 1. melléklete szerint jóváhagyja.

2.A Társulási Tanács a belső ellenőrzési feladatok ellátása vonatkozásában a megbízási díjat 2019. és 2020. évek vonatkozásában két éves megbízási szerződés megkötése mellett évi 3.500.000 Ft/év összegben jóváhagyja.

Határidő: Folyamatos

Felelős: Elnök

Vaszar, 2019. 02. 05.

**Varga Péter**

**elnök**